
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 26 

21 Ιανουάριου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση επιδόματος εξειδικευμενών υπηρεσιών σε 
υπαλλήλους του ΥΠΕΘΟ που υποστηρίζουν το έρ¬ 
γο του Ν.Π.Δ.Δ Επιτροπή Κεφαλαιαγοράς. 

Καθορισμός κατωτάτων τιμών λιανικής πώλησης βιο- 

μηχανοποιημένων καπνών. 

Καθορισμός τιμής διάθεσης βιβλίου ατελούς παραλα¬ 
βής εφοδίων και υλικών πλοίων. 

Συγκρότηση Επιστημονικού Συμβουλίου του Εθνικού 

Ιδρύματος Ερευνών (ΕΙΕ). 

Κατανομή θέσεων Ε.Π. και Ε.Ε,Π. 

Ορισμός Επίκουρου μέλους του Ανωτάτου 
Δικαστηρίου κατά το άρθρο 100 του Συντάγματος 

και του Ν. 345/1976. 

Συγκρότηση Ανωτάτου Πειθαρχικού Συμβουλίου των 

Δικηγόρων. 

Συμπλήρωση Κανονισμού Λειτουργίας Τ.Δ.Π.Ε. Α.Ε.... 
Τροποποίηση απόφασης σύνθεσης Δ.Σ. του Εθνικού 

Θεάτρου. 

Διορισμός Δικαιοδοτικού Οργάνου και Γραμματέων 

στην Ένωση Αμειβομένων Καλαθοσφαιριστών. 

Διορισμός Κυβερνητικού Εκπροσώπου στο Διοικητικό 
Συμβούλιο της Α.Ε. ΗΣΑΠ για το υπόλοιπο της θη¬ 
τείας του. 

Σύσταση αμιγούς δημοτικής επιχείρησης με την επω¬ 
νυμία «Δημοτική Επιχείρηση Πολιτισμού και 

Ανάπτυξης» του Δήμου Μεταμόρφωσης. 

Διορισμός Γενικού Διευθυντή του Ελληνικού 
Ινστιτούτου Π αστέ ρ. 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 2073021/10818/0022/ 

15.11.96 ΚΥΑ. 

Διορθώσεις σφαλμάτων στην 33478/16.12.1996 κοινή 
απόφαση του Υφυπουργού Οικονομικών και του 

Υπουργού Γεωργίας. 

Διόρθωση σφάλματος στην 6649/3.12.1996 απόφαση 
του Νομάρχη Βοιωτίας στη χορήγηση άδειας α- 
σκήσεως επαγγέλματος Κοινωνικού Λειτουργού 
στη ΜΠΑΡΩΝΗ ΔΗΜΗΤΡΑ του ΑΝΤΩΝΙΟΥ. 16 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 922/Β.24 (1) 

Χορήγηση επιδόματος εξειδικευμένων υπηρεσιών σε υ- 

1 παλλήλουςτου ΥΠΕΘΟπου υποστηρίζουν το έργο του 
Ν.Π.Δ.Δ Επιτροπή Κεφαλαιαγοράς. 

2 ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

3 Έχοντας υπόψη: 

1 Τις διατάξεις της παραγρ. 8 του άρθρου 36 του Ν. 

4 2324/1995 ΦΕΚ 146/Α' «Τροποποίηση της νομοθεσίας για 
^ τα Χρηματιστήρια Αξιών, Οργάνωση της Επιτροπής 

Κεφαλαιαγοράς, Συστήματα Εγγύησης Καταθέσεων και 
άλλες διατάξεις». 

6 2. Τις διατάξεις της παρ. 3 του άρθρου 13 του Ν. 
2166/1993 (ΦΕΚ 137 Α'), όπως προστέθηκαν μετηνπαρ. 4 

7 του άρθρου 18 του Ν. 2198/1994 (ΦΕΚ 43 Α') «Αύξηση α- 

8 ποδοχών δημοσίων υπαλλήλων εν γένει. σύναψη δανείων, 
υπό του Ελληνικού Δημοσίου και δημιουργία στην 
Τράπεζα της Ελλάδος Συστήματος Παρακολούθησης 
Συναλλαγών επί Τίτλων με Λογιστική Μορφή» και αντικα^ 
ταστάθηκαν με την παρ. 2 του άρθρου 39 του Ν. 

10 2324/1995. 

3. Τις διατάξεις του άρθρου 29Α του Ν. 1558/85 
«Κυβέρνηση και Κυβερνητικά Όργανα» όπως προστέθη- 

11 κε με το άρθρο 27 του Ν. 2081/92 (ΦΕΚΑ 152/10.9.1992}. 

4. Την υπ’ αριθμ. 35437/22.10.1996 απόφαση του 
Υπουργού Εθνικής Οικονομίας γιατη διάθεση υπαλλήλου 
στην Επιτροπή Κεφαλαιαγοράς. 

5. Την εισήγηση της 87ης/1.11.1996 Συνεδρίασης του 
13 Δ,Σ. της Επιτροπής Κεφαλαιαγοράς. 

6. Το γεγονός ότι από τις διατάξεις αυτές της απόφασης 
προκαλείται δαπάνη σε βάρος του εγκεκριμένου προϋπο- 
λογισμού του Νομικού Προσώπου «Επιτροπή 
Κεφαλαιαγοράς» ύψους 190.000 περίπου το 1996 και ότι 
για τη δαπάνη αυτή έχει εγγράφει πίστωση ύψους 19 ε- 
κατ. δρχ. στον προϋπολογισμό 1996 του ανώτερου 

15 Νομικού Προσώπου με τον κωδικό 0259. 

7. Την αριθμ. 1107147/1239/0006Α/4.10.96 απόφαση 
- του Πρωθυπουργού και του Υπουργού Οικονομικών 

«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Καθορίζουμε το ειδικό μηνιαίο επίδομα εξειδικευμόνων 
υπηρεσιών για τον Γεώργιο Γκότση, που έχει διατεθεί για 
την υποστήριξη του έργου της Επιτροπής 
Κεφαλαιαγοράς παράλληλα με τα κύρια καθήκοντά του, 
και για όσο χρονικό διάστημα διαρκεί η διάθεση αυτή, στο 
ποσό των ογδόντα χιλιάδων (80.000) δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 1997 

οι ΥΠΟΥΡΓΟΙ 

ΓΟΝΙΚΗΣ ΟΙΚΟΝΟΜΙΑΣ ΥΦΥΠ ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

- 4 - 

Αριθ. Φ.3/2 (2) 

Καθορισμός κατωτάτων τιμών λιανικής πώλησης βιομη- 
χανοποιημένων καπνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 45 του Ν. 2127/1993 {ΦΕΚ 
48/Α), όπως ισχύει, με τις οποίες εξουσιοδοτείται ο 
Υπουργός Οικονομικών να καθορίζει την κατώτατη τιμή 
λιανικής πώλησης των βιομηχανοπσιημένων καπνών. 

β. Την αριθμ. 1 1 07615/1250/0006Α/8.10.1996 Κοινή 
Απόφαση ταυ Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών» (ΦΕΚ 
922/Β'). 

γ. Ότι από τις διατάξεις της παρούσας δεν προκαλείται 
δαπάνη στον Κρατικό Προϋπολογισμό, αποφασίζουμε: 

1. Απο 20 Ιανουάριου 1997 η τιμή λιανικής πώλησης των 
βιομηχανοποιημένων καπνών δεν μπορεί να είναι κατώτε¬ 
ρη από την τιμή που είχαντα ίδια προϊόντα την 31.12.1996 
στο εσωτερικό της χώρας, προσαυξημένη κατά ποσοστό 
εννέα τοις εκατό (9%). 

Το τελευταίο ψηφίο του ποσού που προκύπτει από την 
εφαρμογή της προσαύξησης αυτής, στρογγυλοποιείται 
στην επόμενη δεκάδα, αν είναι πέντε και άνω και στην 
προηγούμενη δεκάδα αν είναι κάτω του πέντε. 

2. Η κατά την προηγούμενη παράγραφο ρύθμιση δεν 
καταλαμβάνει τα βιομηχανοποιημένα καπνά που είχαντε- 
θεί σε ανάλωση, κατά την έννοια του άρθρου 4 του Ν. 
2127/93, μέχρι και 19 Ιανουάριου 1997. 

3. Οι κατά την παράγραφο 1 του άρθρου 45 του παρα¬ 
πάνω νόμου, αναγραφόμενες τιμές λιανικής πώλησης επί 
των πακέτων ή ενσήμων φορολογικών ταινιών ή άλλων 
συσκευασιών των βιομηχανοποιημένων καπνών, δεν μπο¬ 
ρεί να είναι κατώτερες από εκείνες που προβλέπονται α¬ 
πό τις διατάξεις της παραγρ. 1 της παρούσας. 

4. Η συνδρομή της προϋπόθεσης της προηγούμενης 
παραγράφου αποτελεί βασικό όρο για την θέση των βιο- 
μηχανοποιημένων καπνών σε ανάλωση. 

5. Για τα βιομηχανοποιημένα καπνά, τα οποία δεν κυ¬ 
κλοφορούσαν στο εσωτερικό της χώρας την 31.12.1996, 
για τον καθορισμό των κατωτάτων τιμών λιανικής πώλη¬ 
σης τους. τα ενδιαφερόμενο πρόσωπα, υποβάλλουν στην 
αρμόδια Δ/νση του Υπουργείου Οικονομικών τιμοκατά¬ 
λογο των νέων προϊόντων και όλα τα αναγκαία στοιχεία 
για την απόδειξη ότι οι τιμές αυτές ανταποκρίνονται προς 
εκείνες που ισχύουν για τον ποιοτικά ταυτόσημο ή πλη- 
σιέστερο τύπο προϊόντων που κυκλοφορούν στο εσωτε¬ 
ρικό της χώρας. 


6. Από την ημερομηνία εφαρμογής της παρούσας από¬ 
φασης, καταργείται η αριθ. Φ 2/70/3.1.1994 όμοια. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 7 Ιανουάριου 1997 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

- 4 - 

Αριθ. Τ. 9799/4324 (3) 

Καθορισμός τιμής διάθεσης βιβλίου ατελούς παραλα¬ 
βής εφοδίων και υλικών πλοίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Την αριθμ. 3820/22.2.96 αναφορά του ΙΑ' Τελωνείου 
Πειραιά με την οποία ζητείται ο καθορισμός τιμής διάθε¬ 
σης του βιβλίου ατελούς παραλαβής εφοδίων και υλικών 
πλοίων. 

2) Την παράγρ. 3 του άρθρου 28 της αριθμ. Τ. 
3300/46/26.7.84 Α.Υ.Ο., «περί των όρων και διατυπώσεων 
εναπόθεσης εφοδίων και εφοδιασμού πλοίων, αεροσκα¬ 
φών κ.λπ.». 

3) Την αριθμ. 66206/25.6.86 εγκύκλιο του Γ.Λ.Κ.« περί 
προσδιορισμού και αναπροσαρμογής αντιτίμου πώλησης 
βιβλίων και κωδίκων και εντύπων γενικά». 

4) Τις διατάξεις του άρθρου 48 του Ν. 1591/86 (ΦΕΚ 
50Α') «περί αντιτίμων ή δικαιωμάτων πάσης φύσεως για 
την πώληση βιβλίων, κωδικών κ.λπ., εντύπων, γενικά από 
Δημόσιες Υπηρεσίες προς τρίτους». 

5) Το από 10.9.1996 πρακτικό της Επιτροπής που συ- 
στήθηκε για τον προσδιορισμό αντιτίμου διάθεσης βιβλί¬ 
ου ατελούς παραλαβής εφοδίων και υλικών πλοίων, με το 
οποίο εισηγήθηκετον καθορισμό της τιμής διάθεσης του 
βιβλίου σε 1.000 δραχμές, κατάτεμάχιο. 

6) Την αριθμ. 1107147/1239/0006Α/4.10.96 ΑΥΟ (ΦΕΚ 
922/Β/7.10.96) περί ανάθεσης αρμοδιοτήτων Υπουργού 
Οικονομικών στους Υφυπουργούς Οικονομικών, αποφα¬ 
σίζουμε: 

Καθορίζουμε τη διάθεση του εντύπου «Βιβλίο ατελούς 
παραλαβής εφοδίων και υλικών πλοίων» στην τιμή των 
2.000 δραχμών το τεμάχιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

- 4 - 

Αριθ. 13156 (ΦΟΡ) 1391 (4) 

Συγκρότηση Επιστημονικού Συμβουλίου του Εθνικού 
Ιδρύματος Ερευνών (ΕΙΕ). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Ι.Τιςδιατάξειςτηςπαρ. 12του άρθρου 9του Ν. 1514/85 
«ανάπτυξη της επιστημονικής και τεχνολογικής έρευνας» 
{ΦΕΚ 13/Α/85) όπως αντικαταστέιθηκεαπότηνπαρ. 2του 
άρθρου 32του Ν. 2115/93. 

2. Τις διατάξεις του άρθρου 13 του Π. Δ. 226/89 
«Οργανισμόςτου Εθνικού Ιδρύματος Ερευνών». 

3. Την διατυπωθείσα στα πρακτικά της 10ης συνεδρία- 

σης (18.10.1996), γνώμη του Εθνικού Γνωμοδοτικού 
Συμβουλίου Έρευνας (ΕΓΣΕ). 

4. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του προϋπολογισμού του 
ΕΙΕ, το ύψος της οποίας θα καθορισθεί με κοινή απόφαση 
των Υπουργών Ο ικονομικών και Ανάπτυ ξης, αποφασίζουμε: 

1. Συγκροτούμε το Επιστημονικό Συμβούλιο του 
Εθνικού Ιδρύματος Ερευνών (ΕΙΕ) ως εξής: 

α. Γ. Παπαθεοδώρου, καθηγητής στο Τμήμα Χημικών 
Μηχανικών του Πανεπιστημίου Πατρών, ως Πρόεδρος. 

β. Κ. Μερτής, καθηγητής στο Τμήμα Χημείας του 
Πανεπιστημίου Αθηνών. 

γ. Α. Ράμου - Χαψιάδη, καθηγήτρια στο Τμήμα 
Αρχαιολογίας - Ιστορίας του Πανεπιστημίου Αθηνών. 

δ. Αν Αβραμέα, καθηγήτρια στο Τμήμα Ιστορίας του 
Πανεπιστημίου Κρήτης. 

ε. I. Τσουκαλάς, καθηγητής στο Τμήμα Φυσικής του 
Αριστοτελείου Πανεπιστημίου Θεσσαλονίκης. 

στ. Χαρ. Ρούσος, καθηγητής στο Τμήμα Ιατρικής του 
Πανεπιστημίου Αθηνών. 

ζ. I. Λάμπρης, καθηγητής του Πανεπιστημίου 
Πενσυλβανίας Η.Π.Α. 

2. Η θητεία των παραπάνω μελών του Επιστημονικού 
Συμβουλίου είναι τριετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 1996 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 

- ♦ - 

Αριθ. Φ1/Ε5/11 (5) 

Κατανομή θέσεων Ε.Π. και Ε.Ε.Π. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 23 πσρ. 2 του Ν. 1404/83 
(ΦΕΚ 173τ.Α'/83) «Δομή και λειτουργία των Τεχνολογικών 
Εκπαιδευτικών Ιδρυμάτων». 

2. Τις διατάξεις του Π.Δ. 390/96 (ΦΕΚ 263/27.11.1996 
τ.Α') «Ίδρυση Τμήματος Τουριστικών Επιχειρήσεων στο 
παράρτημα ΗΓΟΥΜΕΝΙΤΣΑΣ του Τεχνολογικού 
Εκπαιδευτικού Ιδρύματος (Τ.Ε.Ι.) Ηπείρου)...». 

3. Την αριθμ. ΣΤ5/33/9.10.1996 (ΦΕΚ 937/14.10.1996 
τ.Β') απόφαση «Ορισμός αρμοδιοτήτων Υφυπουργού του 
Υπουργείου Εθνικής Παιδείας και Θρησκευμάτων», απο¬ 
φασίζουμε: 

Οι οργανικές θέσεις τακτικών μελών Εκπαιδευτικού 
Προσωπικού (Ε.Π.) και Ειδικού Εκπαιδευτικού 
Προσωπικού (Ε.Ε.Π.) που συστήθηκαν με το Π.Δ. 
390/1996 (ΦΕΚ 263/27.11.1996 τ.Α') κατανέμονται ως α¬ 
κολούθως: 

Τ.Ε.Ι. Ηπείρου 

1. Παράρτημα Ηγουμενίτσας 
Τμήμα Τουριστικών Επιχειρήσεων 

Καθηγητή Επίκουρου - Καθηγητή θέσεις 5 

Καθηγητή Εφαρμογών θέσεις 4 

2. Σχολή Επαγγελμάτων Υγείας και Πρόνοιας 

Γ ενικό Τ μήμα Ξένων Γλωσσών και Φυσικής Αγωγής 
Ειδικό Εκπαιδευτικό Προσωπικό θέση 1 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 8 Ιανουάριου 1997 

Ο ΥΦΥΠΟΥΡΓΟΣ 

ΙΩΑΝ. ΑΝΟΟΠΟΥΛΟΣ 
-♦- 

Αριθ. 463 (6) 

Ορισμός Επίκουρου μέλους του Ανωτάτου Δικαστηρίου 

κατά το άρθρο 100 του Συντάγματος και του Ν. 

345/1976. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 
του Ν. 345/1976 και 

2. Την απόφαση του Ανωτάτου Δικαστικού Συμβουλίου 
Διοικητικής Δικαιοσύνης με τον αριθμό 27/1996, ορίζουμε: 

Τον Δημήτριο Σκαλτσούνη Πάρεδρο του Συμβουλίου 
της Επικράτειας ως επίκουρο μέλος του Ανωτάτου Ειδικού 
Δικαστηρίου για το χρονικό διάστημα έως τις 31.12.1997 
σε αντικατάσταση του προαχθέντος σε Σύμβουλο 
Επικράτειας α' Επίκουρου μέλους Αθανασίου Ράντου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 3681 (7) 

Συγκρότηση Ανωτάτου Πειθαρχικού Συμβουλίου των 
Δικηγόρων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 242 Ν.Δ. 3026/54 «Περί 
Κώδικας των Δικηγόρων» όπως ισχύει σήμερα. 

2. Το έγγραφο αριθμ. 588/12.12.96 του Προέδρου του 
Αρείου Πάγου και 

3. Το έγγραφο αριθμ. 1394/27.12.96 του Δικηγορικού 
Συλλόγου Αθηνών, αποφασίζουμε: 

Συγκροτούμε το Ανώτατο Πειθαρχικό Συμβούλιο των 
Δικηγόρων για το χρονικό διάστημα μέχρι 31 Δεκεμβρίου 
1997 ως εξής: 

1. Από τον Πρόεδρο του Αρείου Πάγου με αναπληρωτή 
τον αντιπρόεδρο του Αρείου Πάγου Λασκαρίδη και ανα¬ 
πληρωτή αυτού σε περίπτωση κωλύματος τον αντιπρόε¬ 
δρο του Αρείου Πάγου Δημήτριο Γουργουράκη. 

2. Από τον Αρεοπαγίτη Γεώργιο Μπούτσικο με αναπλη¬ 
ρωτές τους τους αρεοπαγίτες Ιωάννη Ανδρεοπούλη και 
Ιωάννη Δεληγιάννη. 

3. Από τους δικηγόρους Αθηνών στον Άρειο Πάγο: 1) 
Σωτήριο Γ. Πολύδωρα, 2) Ιώαννη Χαρ. Γουσέτη, 3) Πάνο 
Δημ. Πανοτόπουλο ως τακτικά μέλη με αναπληρωτές 
τους δικηγόρους Αθηνών στον Άρειο Πάγο: 1) Θεόδωρο 
Ιωάν. Ξιφαρά, 2) Νικόλαο Π. Κουτρουμπή 3) Ευστράτιο 
Ευαγγ. Στρατήγη 4) Κων/νο Δημ. Καλλιγά 5) Νικόλαο Χρ. 
Μαυρομμάτη και 6) Ιωάννη Στ. Κότσιρα. 

Η απόφαση αυτή να δημοσιευθεί στην Εφημερίδα της. 
Κυβερνήσεως. 

Αθήνα, 10 Ιανουάριου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΓΝΟΣ/1525 (8) 

Συμπλήρωση Κανονισμού Λειτουργίας Τ.Δ.Π.Ε. Α.Ε. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παρ. 8 του άρθρου 4του Ν. 2021/92 
«Ταμείο Διαχείρισης Πιστώσεων για την Εκτέλεση 
Αρχαιολογικών Έργων και άλλες διατάξεις» (ΦΕΚΑ36). 

2. Την απόφαση αρ. ΥΠΠΟ/ΓΝΟΣ/46398/9.9.93 (ΦΕΚ Β 
733) «Έγκριση Κανονισμού ΛειτουργίαςΤ.Δ.Π.Ε.Α.Ε.». 

3. Το γεγονός ότι από τις διατάξεις της απόφασης αυ¬ 
τής δεν προκαλείτα δαπάνη σε βάρος του προϋπολογι¬ 
σμού του Ν.Π.Ι.Δ. «Ταμείο Διαχείρησης Πιστώσεων για 
την Εκτέλεση Αρχαιολογικών Έργων» (Τ.Δ.Π.Ε.Α.Ε.)· 

4. Το υπ’ αρ. 75/3.12.96πρακτικότου Τ.Δ.Π.Ε.Α.Ε., απο¬ 
φασίζουμε: 

Εγκρίνουμε τη συμπλήρωση του Κανονισμού 
Λειτουργίας του Τ.Δ.Π.Ε.Α.Ε. με κεφάλαιο υπό στοιχείο Ε, 
ως ακολούθως: 

ΚΕΦΑΛΑΙΟ Ε 

ΑΡΜΟΔΙΑ ΟΡΓΑΝΑ ΑΡΧ/ΚΩΝ ΕΡΓΩΝ 

1. Διευθύνουσα Υπηρεσία ή Επιβλέπουσα Υπηρεσία για 
την Εκτέλεση αρχ/κών έργων (ανασκαφές, αναστηλώ¬ 
σεις, στερεώσεις, συντηρήσεις, διαμορφώσεις αρχ/κών 
χώρων, επισκευές, μετασκευές) είναι: 

α) Τα αρμόδια τμήματα των Κεντρικών Δ/νσεων της 
Γενικής Δ/νσης Αναστήλωσης, Μουσείων και Τεχνικών 
Έργων (Π.Δ. 426/1990, ΦΕΚ Α163} για εργάτης αρμοδιό- 
τητάς τους, όπως περιγράφονται στα άρθρα 5, 6, 7, 8, 9 
και23του Π.Δ. 941/1977 (ΦΕΚ Α 320). 

β) Το τμήμα Συντηρήσεως της Δ/νσης Συντηρήσεως 
του Υπουργείου Πολιτισμού για έργα που ειδικότερα α- 
ναφέρονται στο άρθρο 13του Π.Δ. 941/1977. 

γ) Τα αρμόδια τμήματα των Δ/νσεων Προϊστορικών και 
Κλασσικών Αρχ/των και Βυζαντινών και Μεταβυζαντινών 
Μνημείων του Υπουργείου Πολιτισμού και η αρμόδια πε¬ 
ριφερειακή ή ειδική περιφερειακή Υπηρεσία του 
Υπουργείου Πολιτισμού για τα έργα Προϊστορικών και 
Κλασσικών Αρχ/των και Βυζαντινών και Μεταβυζαντινών 
Μνημείων, όπως ειδικότερα αυτά αναφέρονται στα άρ¬ 
θρα 10, 11,34,35 και 36του Π.Δ. 941/1977. 

2. Επιβλέποντες τα έργα ορίζονται τεχνικοί υπάλληλοι 
του Τ.Δ.Π.Ε.Α.Ε. ή του Υπουργείου Πολιτισμού ως εξής: 

α) Για τα έργα της περ. Ια της προηγούμενης παρα¬ 
γράφου της αποφάσεως αυτής τεχνικοί υπάλληλοι του 
Τ.Δ.Π.Ε.Α.Ε. ή του ΥΠΠΟ που έχουν τη σχετική εμπειρία 
μιε συνεπιβλέποντες ή βοηθούς όπως τούτο κρίνεται απα¬ 
ραίτητο, υπαλλήλους των αναγκαίων ειδικοτήτων. 

β) Για τα έργα της περ. 1β της προηγούμενης παραγρά¬ 
φου της αποφάσεως αυτής, συντηρητές Π.Ε. κατηγορίας 
του Τ.Δ.Π.Ε.Α.Ε. ή του ΥΠΠΟ, που έχουν τη σχετική ε¬ 
μπειρία με συνεπιβλέποντες ή βοηθούς όπως τούτο κρί- 
νεται απαραίτητο, υπαλλήλους των αναγκαίων ειδικοτή¬ 
των. 

γ) Για τα έργα της περ. 1γ της προηγούμενης παραγρά¬ 
φου της αποφάσεως αυτής, αρχαιολόγοιτου ΥΠΠΟ ήτου 
Τ.Δ.Π.Ε.Α.Ε., που έχουν τη σχετική εμπειρία, με συνεπι- 
βλέποντες ή βοηθούς (άρθρο 28 παρ. 2 του Π.Δ. 
609/1985), όπου κρίνεται απαραίτητο, υπαλλήλουςτων α¬ 
ναγκαίων ειδικοτήτων. Ειδικά, προκειμένου περί ανασκα- 
φών, ο ορισμός του διευθύνοντος την ανασκαφή γίνεται 
κατά τις διατάξεις του κωδ. νόμου 5351/1932. 

3. Προϊστάμενη αρχή ή Εποπτεύουσα Αρχή είναι η καθ’ 


ύλη αρμόδια Δ/νση της Κεντρικής Υπηρεσίας του ΥΠΠΟ, 
μετά από προηγούμενη έγκριση της σχετικής πιστώσεως 
από το Δ,Σ. του Τ.Δ.Π.Ε.Α.Ε. 

4. Αρμόδιο Τεχνικό Συμβούλιο για τα έργα του 
Τ.Δ.Π.Ε.Α.Ε. ορίζεται τοΤεχνικό Συμβούλιο της Κεντρικής 
Υπηρεσίας του Υπουργείου Πολιτισμού, Τα θέματα για 
έργα του Τ.Δ.Π.Ε.Α.Ε. εισηγείται στο Συμβούλιο ο 
Προϊστάμενος της Διευθύνουσας Υπηρεσίας του ΥΠΠΟ. 

5. Για τις αιτήσεις θεραπείας που ασκούνται σύμφωνα 
με τις διατάξεις του άρθρου 12του Ν. 1418/84, ισχύουντα 
οριζόμενα στο άρθρο 7 του Π.Δ. 263/1987 (ΦΕΚ Α 127). 

6. Για τη σύνταξη μελετών, ισχύουν τα οριζόμενα στα 
άρθρα 2, 3, 4 και 5 του Π.Δ. 99/1992 (ΦΕΚ Α 46) με την α¬ 
κόλουθη συμπλήρωση: 

«Η σύνταξη των μελετών, ενεργείται και από μηχανι¬ 
κούς του Τ.Δ.Π.Ε.Α.Ε. που απασχολούνται σε συγκεκρι¬ 
μένο έργο, από τα οριζόμενα στο άρθρο 1 του Ν. 2021/92 
(ΦΕΚ Α36) καιαπόαυτάπου ανατίθενται στο Τ.Δ.Π.Ε. Α.Ε. 
σύμφωνα μετά οριζόμενα στο άρθρο 7 του ιδίου νόμου». 

Κατά τα λοιπά ισχύει η απόφαση αρ. 
ΥΠ ΠΟ/Γ ΝΟΣ/46398/9.9.93 (ΦΕΚ Β 733). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,14 Ιανουάριου 1997 

ο ΥΠΟΥΡΓΟΙ 

Ε. ΒΕΝΙΖΕΛΟΣ 

♦ - 

Αριθ. ΥΠΠΟ/ΔΙΟΙΚ'Β/839 (9) 

Τροποποίηση απόφασης σύνθεσης Δ.Σ. του Εθνικού 
Θεάτρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 1 και 3του Ν. 2273/94 (ΦΕΚ 
233/Α). 

2. Την ΥΠΠΟ/ΔΙΟΙΚ/Β/1119/11.1.95 Υπουργική απόφα¬ 
ση «Διορισμός μελών του Δ.Σ. του Ε.Θ.» (ΦΕΚ 
6/Β/12.1.95), όπως τροποποιήθηκαν μεταγενέστερα. 

3. ΤηνΥΠΠΟ/ΔΙΟΙΚ/Β/51468/29.10.96 απόφασή μας, με 
την οποία έγινε δεκτή η παραίτηση του Γ. Βέλτσου από τη 
θέση του Προέδρου του Δ.Σ. του Ε.Θ. (ΦΕΚ 1018/Β/ 
11.11.96), αποφασίζουμε: 

1. Τροποποιούμε την ΥΠΠΟ/ΔΙΟΙΚ·'Β/1119/11.1.95 υ¬ 
πουργική απόφαση, με την οποία διορίστηκαν με τετραε¬ 
τή θητεία τα μέλη του Διοικητικού Συμβουλίου του 
Εθνικού Θεάτρου (ΦΕΚ 6/Β/12.1.95) και διορίζουμε τον 
μέχρι τώρα Αντιπρόεδρο του Διοικητικού αυτού 
Συμβουλίου Γεώργιο Πάτσα, σκηνογράφο, ως Πρόεδρο 
αυτού, γιατο υπόλοιπο της θητείας του (μέχρι 12.1.1999). 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 9 Ιανουάριου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

- « - 

Αριθ. 596 (10) 

Διορισμός Δικαιοδοτικού Οργάνου και Γραμματέων στην 
Ένωση Σωματείων Αμιειβο μενών Καλαθοσφαιριστών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά 
Όργανα». 

γ) Του Ν. 1958/91 «Τμήματα Αμειβομένων Αθλητών, 
Αθλητικές Ανώνυμες Εταιρείες και άλλες διατάξεις». 

δ) Του Π.Δ. 61/92 «Οργάνωση και λειτουργία της 
Ένωσης Σωματείων Αμειβομένων Καλαθοσφαιριστών 
(Ε.Σ.Α.Κ.)». 

2. Την αρ. ΥΠΠΟ/ΓΝΟΣ/47968/9.10.96 (ΦΕΚ 
937/Β/14.10.96) κοινή απόφαση του Πρωθυπουργού και 
του Υπουργού Πολιτισμού «περί ανάθεσης αρμοδιοτήτων 
στον Υφυπουργό Πολιτισμού». 

3. Το υπ’ αρ. 829/9.12.96 έγγραφο της Ένωσης 
Σωματείων Αμειβομένων Καλαθοσφαιριστών «περί υπό¬ 
δειξης ορισμού του Εφέτη Σταμάτη Γιακουμέλου, ως 
Μονομελούς Δικαιοδοτικού Οργάνου της ΕΣΑΚ, αποφα¬ 
σίζουμε: 

Διορίζουμε με θητεία δύο (2) ετών τον Γιακουμέλο 
Σταμάτη Εφέτη Αθηνών, ως Τακτικό Δικαιοδοτικό 
Όργανο της Ένωσης Σωματείων Αμειβομένων 
Καλαθοσφαιριστών. 

Ως Γραμματείς του Δικαιοδοτικού Οργάνου, ορίζονται 
οι μόνιμοι υπάλληλοι της Γενικής Γραμματείας 
Αθλητισμού, Σβηνέλη Δήμητρα και Βουμβάκη Ευαγγελία. 

Το ύψος της καταβαλλόμενης από την ΕΣΑΚ αποζημίω¬ 
σης καθορίζεται, ως εξής: 

α) Τ ακτικό Δικαιοδοτικό Ό ργανο 250.000 δρχ. μη νιαίως. 

β) Γ ραμματείς Δικαιοδοτικού Οργάνου 100.000 δρχ. μη- 
νιαίως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Ιανουάριου 1997 

Ο ΥΦΥΠΟΥΡΓΟΣ 

ΑΝΔΡΕΑΣΑΘ. ΦΟΥΡΑΣ 

-φ- 

Αριθ. 4 (11) 

Διορισμός Κυβερνητικού Εκπροσώπου στο Διοικητικό 
Συμβούλιο της Α. Ε. ΗΣΑΠ για το υπόλοιπο της θητείας 
του. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της από 10/12.2.1976 Πράξεις 
Νομοθετικού Περιεχομένου «Περί ιδρύσεως Οργανισμού 
Η.Σ.Α.Π. προς ανάληψη των παρά των «Ε.Η.Σ Α.Ε.» εκτε- 
λουμένων μεταφορών» (Α' 30). 

2. Τις διατάξεις του Ν. 352/1976 «Περί κυρώσεως της α¬ 
πό 10/12.2.76 Πράξεως Νομοθετικού Περιεχομένου του 
Προέδρου της Δημοκρατίας «Περί ιδρύσεως 
Οργανισμού Η.Σ.Α.Π. κλπ.» (Α' 147). 

3. Τις διατάξειςτου άρθρ. 5του Ν. 1074/1980 «Περίτης 
εις την Α.Ε. Η.Σ.Α.Π. αναθέσεως και επιβλέψεως των πό¬ 
σης φύσεως μελετών δια τον Υπόγειο Σιδηρόδρομο της 
Πρωτεύουσας (ΜΕΤΡΟ) ως και της κατασκευής και της 
εκμεταλλεύσεως αυτού και ρυθμίσεις συναφών 
θεμάτων» (Α' 129). 

4. Τις διατάξεις των άρθρ. 18 και 19 του καταστατικού 
της Α.Ε. Η.Σ.Α.Π., που κυρώθηκε, τροποποιήθηκε και με- 
ταγλωτίστηκε με την απόφαση 26383/2807/1987 του 
Υπουργού Μεταφορών και Επικοινωνιών (Β' 540). 


5. Την αριθ. 30/16.1.95 (Φ 19) απόφαση του Υπουργού 
Μεταφορών και Επικοινωνιών «Διορισμός Διοικητικού 
Συμβουλίου της Α.Ε. Η.Σ.Α.Π.», όπως αυτή τροποποιήθηκε 
με τις υπ'αριθ. 636/24.11.95 (Β'980) και 232/23.5.96 (Β3 83). 

6. Την αποχώρηση έκτης υπηρεσίας του Κυβερνητικού 
Εκπροσώπου στο Δ.Σ. της Α.Ε. Η. Σ. Α. Π., Ιάκωβου 
Αβάζου. 

7. Την ανάγκη διορισμού νέου Κυβερνητικού 
Εκπροσώπου στο Διοικητικό Συμβούλιο των Η.Σ.Α.Π. μέ¬ 
χρι τη λήξη της θητείας του, αποφασίζουμε: 

α) Διορίζουμε ως Κυβερνητικό Εκπρόσωπο στο 
Διοικητικό Συμβούλιο της Α.Ε. Η.Σ.Α.Π. τον ΚΩΝ/ΝΟ 
ΧΑΓΕΡ με αναπληρωτή του τον ΑΠΟΣΤΟΛΟ ΜΗΤΣΑΚΗ. 

β) Κατάτα λοιπά ισχύει η υπ’αριθ. 30/16.1.95 (Φ 198) α¬ 
πόφασή μας όπως τροποποιήθηκε με τις υπ’ αριθ. 
636/24.11.95 (Φ 980) και 232/23.5.96 (Β383) όμοιες. 

γ) Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 13 Ιανουάριου 1997 

Ο ΥΦΥΠΟΥΡΓΟΣ 

ΜΑΝΟΛΗΣ ΛΟΥΚΑΚΗΣ 
-Φ- 

Αριθ. 32448 (12) 

Σύσταση αμιγούς δημοτικής επιχείρησης με την επωνυ¬ 
μία «Δημοτική Επιχείρηση Πολιτισμού και Ανάπτυξης» 
του Δήμου Μεταμόρφωσης Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 277 έως 284 του Π.Δ/τος 
410/95 (ΦΕΚ Α' 2321). 

2. Το αριθ. 25027/84 απόφαση του Υπουργού 
Εσωτερικών που δημοσιεύτηκε στο 244/19.4.84 ΦΕΚτΒ'. 

3. Την με αριθ. 124/96 απόφαση του Δημοτικού 
Συμβουλίου του Δήμου Μεταμόρφωσης, αποφασίζουμε: 

Σύσταση: 

1, Συστήνουμε στο Δήμο Μεταμόρφωσης αμιγή δημοτι¬ 
κή επιχείρηση με την επωνυμία «Δημοτική Επιχείρηση 
Πολιτισμού και Ανάπτυξης» η οποία αποτελεί Νομικό 
Πρόσωπο Ιδιωτικού Δικαίου και διέπεται απότις διατάξεις 
των άρθρων 277 έως 284 του Π.Δ. 410/95 (Δ.Κ.Κ.). 

2. Σκοπός της επιχείρησης είναι η πολιτιστική, κοινωνι¬ 
κή, αθλητική και οικονομική ανάπτυξη του Δήμου 
Μεταμόρφωσης, αλλά και άλλων φορέων εντός και εκτός 
Ελλάδος εφόσον αυτό ζητηθεί. 

Ως επιμέρους σκοποίτης Δ.Ε.Π.Α.Μ, αναφέρονται εν¬ 
δεικτικά: 

-Η οργάνωση διαχείριση, εκμετάλλευση και υλοποίηση 
πολιτιστικών, καλλιτεχνικών, κοινωνικών εκδηλώσεων και 
γενικότερα δραστηριοτήτων που συνδέονται με την κοι¬ 
νωνική, πολιτιστική και αθλητική αναβάθμιση της ποιότη¬ 
τας ζωής. 

-Η προβολή, ανάπτυξη και διάδοση των τεχνών, η ανά¬ 
πτυξη συνεργασίας με τους πολιτιστικούς φορείς και τα 
ερασιτεχνικά συγκροτήματα της πόλης για την ενίσχυση 
της ερασιτεχνικής δημιουργίας και την διεύρυνση των 
σκοπών τους. 

- Η κατασκευή διαχειριστή και λειτουργία Πολιτιστικών 
Κέντρων, Κέντρων Νεότητας, Αθλητικών Κέντρων, 
Βρεφονηπιακών Σταθμών, Κέντρων Προληπτικής 
Ιατρικής και λοιπών χώρων κοινωνικών, πολιτιστικών και 
αθλητικών δραστηριοτήτων. 








338 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Η ίδρυση και λειτουργία σχολών και εργαστηρίων καλ¬ 
λιτεχνικής και αθλητικής εκπαίδευσης / κατάρτισης. 

- Η κατασκευή, διαχείριση και εκμετάλλευση εγκατα¬ 
στάσεων εστίασης και αναψυχής (εστιατόρια, καφετέ- 
ριες, θέατρα, κινηματογράφους κ.λ.π ). 

- Η οργάνωση, διαχείριση και εκ μετάλλευση των χώρων 
διαφήμισης του Δήμου. 

- Η οργάνωση, διαχείριση και υλοποίηση προγραμμά¬ 
των συ νχρηματοδοτούμενών από την Ευρωπαϊκή Ένωση 
με περιεχόμενο συναφές προς το αντικείμενο και δρα¬ 
στηριότητες της επιχείρησης καθώς και προγράμματα 
που συμβάλλουν στην οικονομική, αθλητική και κοινωνική 
ανάπτυξη. 

- Η ανάληψη ίδιων πρωτοβουλιών ή η υποβοήθηση άλ¬ 
λων φορέων για την αξιοποίηση σχεδίων ή προγραμμά¬ 
των που αφορούν την οικονομική, αθλητική, πολιτιστική 
και κοινωνική ανάπτυξη. 

Η εκπόνηση και εφαρμογή προγραμμάτων και μελε¬ 
τών που αφορούν θέματα σχετικά με τους σκοπούς της. 

- Κάθε άλλη δραστηριότητα σχετική, παρεμφερήςή συ¬ 
ναφής με τις πιο πάνω. 

3 Διάρκεια: 

Η διάρκεια της Επιχείρησης ορίζεται σε τριάντα (30) 
χρόνια. Αρχίζει από την δημοσίευση της απόφασης του 
Περιφερειακού Διευθυντή Αθηνών, περί συστάσεως της 
στην Εφημερίδα της Κυβερνήσεως και λήγει την αντί¬ 
στοιχη μετάτριάντα (30)χρόνιαημερομηνία, με απόφαση 
του Δημοτικού Συμβουλίου. Η διάρκεια της δύναται να 
παρατείνεται πριν τη λήξη της. 

4. Έδρα: 

Έδρα της Επιχείρησης ορίζεται ο Δήμος 
Μεταμόρφωσης. 

5. Διοίκηση: 

Η Επιχείρηση διοικείται από επταμελές (7) Διοικητικό 
Συμβούλιο το οποίο ορίζεται μαζί με αναπληρωτές από το 
Δημοτικό Συμβούλιο. 

Από τα μέλη του Διοικητικού Συμβουλίου τέσσερις (4) 
είναι αιρετοί εκπρόσωποιτου Δήμου Μεταμόφωσης, ένας 
(1) εκπρόσωπος κοινωνικού φορέα της περιοχής, (1) δη¬ 
μότης ή κάτοικος που έχουν πείρα ή γνώσεις σχετικές με 
το αντικείμενο της επιχείρησης και ένας (1) εκπρόσωπος 
των εργαζομένων στην επιχείρηση αν αυτή απασχολεί πε¬ 
ρισσότερους από είκοσι εργαζόμενους με αντίστοιχη μεί¬ 
ωση ενός (1) από τις ανωτέρω ομάδες. 

6. Περιουσία: 

Τα περιουσιακά στοιχεία που τυχόν θα παραχωρηθούν 
κατά χρήση στην Επιχείρηση, αφού αποτιμηθούν σύμφω¬ 
να με τις διατάξεις του άρθρου 9 του Ν. 2190/1920, θαα- 
ποτελέσουν Κεφάλαιο της Επιχείρησης. 

7. Κεφάλαιο: 

Ο Δήμος Μεταμόρφωσης διαθέτει στην επιχείρηση 
χρηματικό ποσό είκοσι εκατομμυρίων (20.000.000) σε με¬ 
τρητά σαν αρχικό κεφάλαιό της. 

8. Πόροι: 

Πόροι της Επιχείρησης είναι τα έσοδα από τις δραστη¬ 
ριότητες της, οι πρόσοδοι από την περιουσία της, δάνεια, 
κλρονομιές, εισφορές, δωρεές και λοιπές επιχορηγήσεις. 

9. Διάλυση - Εκκαθάριση: 

Η επιχείρηση διαλύεται: 

α) Με απόφαση του Δημοτικού Συμβουλίου, με την από¬ 


λυτη πλειοψηφία των μελών του και απόφαση του 
Περιφερειακού Δ/ντή. 

β) Όταν λήξει χωρίς να παραταθεί η διάρκεια της 
Επιχείρησης και 

γ) Σε περίπτωση πτώχευσης της Επιχείρησης. 

Εκτός από την περίπτωση πτώχευσης, η εκκαθάριση γί¬ 
νεται από εκκαθαριστέςπου ορίζονται από δημοτικό συμ¬ 
βούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονιαι οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 

Το υπόλοιπο περιέχεται στο Δήμο. 

10, Η συγκρότηση, η λειτουργία και οι αρμοδιότητες 
των οργάνων διοίκησης οργάνωση, η λειτουργία, η δια¬ 
χείριση και η εποπτεία της Επιχείρησης, διέπονται απότις 
σχετικές με τις δημοτικές και κοινοτικές επιχειρήσεις δια¬ 
τάξεις του Π .Δ. 410/95 (Δ.Κ.Κ.) και την με αριθμό 
25027/9.4.1984 απόφαση του Υπουργού Εσωτερικών που 
δημοσιεύθηκε στο 244/19.4.1984 ΦΕΚτεύχος Β'. 

Κάλυψη δαπάνης: 

Από την απόφασή μας προκαλείται δαπάνη εις βάρος 
του προϋπολογισμού του Δήμου Μεταμορφώσεως ύ¬ 
ψους 20.000.000 δραχμών. 

Για το σκοπό αυτό έχει εγγραφεί πίστωση στον προϋ¬ 
πολογισμό οικονομικού έτους 1996 και στον Κ.Α. 
2/212.9.β. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 1997 

Με εντολή Γεν. Γραμ. Περιφέρειας Αττικής 
Ο Προϊστάμενος της Περιφ/κής Διοίκησης 
ΔΗΜΗΤΡΙΟΣ Κ. ΠΑΠΑΝΙΚΟΣ 

- ♦- 

(13) 

Διορισμός Γενικού Διευθυντή του Ελληνικού Ινστιτούτου 
Παστέρ 

ΤΟ Δ.Σ. ΤΟΥΕ.Ι. ΠΑΣΤΕΡ 

Με απόφαση της από 29 Νοεμβρίου 1996, συνεδρίας 
του Διοικητικού Συμβουλίου του Ελληνικού Ινστιτούτου 
Παστέρ (Ε.Ι. Παστέρ) διορίζεται Γ ενικός Διευθυντής του 
Ιδρύματος ο Καθηγητής Χρήστος Στουρνάρας με τριετή 
θητεία. 

Ο Πρόεδρος Δ.Σ. 

ΣΤ. ΧΑΤΖΗΓΙΑΝΝΗΣ 

- ♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Διορθώνεται η 2073021/10818/0022/15.11.96 ΚΥΑπου 
δημοσιεύτηκε στο ΦΕΚ 1074/29.11.1996 (τεύχος 
Δεύτερο) από το εσφαλμένο θέμα «Καθορισμός μηνιαίας 
αποζημίωσης ειδικής επιτροπής διενέργειας του διαγωνι¬ 
σμού και αξιολόγησης των προσφορών για την προμή¬ 
θεια και υλοποίηση ολοκληρωμένου πληροφοριακού συ¬ 
στήματος (Ρ-ΜΙ3) ΟΛΠ, που εγκρίθηκε με την αριθ. 
3422,11/08/96/29.8.96 ΥΑ», στο ορθό «Καθορισμός εφά¬ 
παξ αποζημίωσης ειδικής επιτροπής που εγκρίθηκε με 

την αριθ. 3422-11/08/96/29.8.96 Υ.Α.» 

(Από το Υπουργείο Οικονομικών) 

Σωστό: Ορίζουμε όπως.με απόφαση του Διοικητή 


Στην 33478/16.12.1996 κοινή απόφαση του 
Υφυπουργού Οικονομικών και του Υπουργού Γεωργίας, 
σχετικά με την επαναπρόσληψη απολυθέντων υπαλλή- 
λωντης ΚΥΔΕΠ καιτηςΑΓΡΕΞ Α.Ε. στην ΑΓΡΟΤΙΚΗ ΖΩΗΣ 
ΑΕ, που δημοσιεύθηκε στο ΦΕΚ 1160/τ.Β'/27.12.1996, γί¬ 
νονται οι παρακάτω διορθώσεις: 

Α Στο διατακτικό μέρος: 

Εσφαλμένο: 3. Το από 5.3.1996 Πρακτικό της Τ ριμελούς 
Επιτροής.... 

Σωστό: 3. Το από 5.3.1996 Πρακτικό της Τριμελούς 
Επιτροπής.... 

Β' Στο αποφασιστικό μέρος: 

Εσφαλμένο: Ορίζουμε όπως .με απόφαση του 

Διοικητικής Αγροτικής Τράπεζας Ελλάδος Α. Ε.... 


Αγροτικής Τράπεζας Ελλάδος Α. Ε. .. 

(Από το Υπουργείο Γεωργίας) 

* (16) 
Στην 6649/3.12.1996 απόφαση του Νομάρχη Βοιωτίας 
στη χορήγηση άδειας ασκήσεως επαγγέλματος 
Κοινωνικού Λειτουργού στη ΜΠΑΡΩΝΗ ΔΗΜΗΤΡΑ του 
ΑΝΤΩΝΙΟΥ που δημοσιεύτηκε στο ΦΕΚ 1149/27.12.96 
τ.Β' επιφέρεται η πιο κάτω διόρθωση: 

Από το λανθασμένο «ΜΠΑΡΩΝΗ ΔΗΜΗΤΡΑ του 
ΙΩΑΝΝΗ» στο ορθό «ΜΠΑΡΩΝΗ ΔΗΜΗΤΡΑ του ΑΝ¬ 
ΤΩΝΙΟΥ». 


(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ_ΕΧ 223211 ΥΡΕΤ <3Κ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιώνΦ.Ε,Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ {061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡ1ΔΟΣΤΗΣ ΚΥΒΕΡΝΗΣΕΩΣ -Από 16 σελίδες και άνωπροσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι. Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 » 

10.000 

50.000 

25.000 

10.000 

5.000 » 

10.000 >· 

3.000 

250.000 » 

10.000 » 

2.500 δρχ. 

2.500 » 

500 »· 

2.500 >. 

1.250 » 

500 >. 

250 >= 

500 » 

150 » 

12.500 » 

500 >» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 10.000 .. 

* Οι συνδρομές του εσωτερικού προπληρώνονται στο Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείαυ. 

* Οι συνδρομές του εξωτερικού επιβαρύνονται πέρα των παραπάνω αναοερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογροφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) καισπς άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρ° τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























